Troidigezh vrezhonek kentañ ar best-seller bihan-mañ zo deuet er-maez e 1974 eus ti-embann Preder. An hini m eus lennet zo an  embannadur nevez (2004), adwelet gant Pierrette Kermoal.  Dedennus e oa al lennadenn-se evidon peogwir eo ul levr a anavezen mat, e galleg, pa oan bihan : lennet e veze deomp, selaouet e veze an istor ganeomp war ur bladenn 33 tro, ha diwezhatoch em boa bet va levr din-me hag em boa lennet meur a wezh ivez.  Daoust da se ne oa ket ken fresk-se an eñvor anezhañ em fenn ha tro m eus bet da zizoloiñ traoù nevez : cheñchet eo va doare da lenn. Lechioù zo m eus kavet un tammig re eeun, pa ya ar  Priñs Bihan a blanedenn da blanedenn da skouer. Traoù zo a blije din kalz a-raok, evel dihun ar rozenn, hag a choman etre daou razo bremañ : perzhioù kant dre gant gwregel he deus ar vleunienn-se met… perzhioù fall kentoch ! He chened neo ket mestr warnañ : sed ar perzh mat nemetañ he deus. A-hend-all eo kentoch displijus, faeũs, feukidik… souezhet on bet o welet se pa nem boa ket taolet pled a-raok.  A-hend-all e kav din eo deuet brav gantañ tudenn ar Priñs Bihan, neo ket disliv, ha tudenn an  dezreveller ivez. Fromet e vezan choazh gant ar gejadenn gant al louarn, ha gant ar fin. Lennet vez buan hag aes ; brav eo al levr gant skeudennoù e liv graet gant ar skrivagner e-unan. Laouen e oan o welet ar brezhoneg e-touez ar yezhoù eo bet lakaet enno.  Ur goumoulenn memestra, etre ni hag oabl steredennek Priñs Bihan Preder : ne zouj ket an droidigezh-mañ ouzh unan eus ar perzhioù a ra eus al levr-mañ ur bennoberenn ; ar yezh eeun. Kudenn ebet evidomp-ni tud bras met an dibab geriaoueg, an tech dober lenneg marteze, a serr dorioù al lennadenn-mañ ouzh ar vugale eo bet skrivet evito… Koll a ra eus e nerzh abalamour da se, a gav din